‘4แบงก์’รัฐจุกค่าต๋ง นำส่งงวดแรก7พันล.
คณะรัฐมนตรีไฟเขียว แบงก์รัฐนำเงินส่งเข้ากองทุนพัฒนาฯ 0.18% กว่า 7,000 ล้าน
1 ต.ค. 2558

คณะรัฐมนตรีไฟเขียว แบงก์รัฐนำเงินส่งเข้ากองทุนพัฒนาฯ 0.18% กว่า 7,000 ล้าน 
นายวิสุทธิ์ ศรีสุพรรณ รมช.คลัง เปิดเผยว่า ที่ประชุมคณะรัฐมนตรีมีมติเห็นชอบการกำหนดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ ในอัตรา 0.18% ต่อปี ของยอดเงินที่ได้รับจากประชาชน ตามที่กระทรวงการคลังเสนอจากเพดานไม่เกิน 1% โดยให้เริ่มนำส่งตั้งแต่งวดที่ 2 ของปีนี้ หรือตั้งแต่ 1 ก.ค. 2558 
ทั้งนี้ มีธนาคารของรัฐ 4 แห่งที่ต้องดำเนินการ ประกอบด้วย ธนาคารออมสิน มีฐานเงินฝาก 1.97 ล้านล้านบาท คิดเป็นเงินนำส่ง 3,546 ล้านบาท ธนาคารเพื่อการเกษตรและสหกรณ์การเกษตร (ธ.ก.ส.) มีฐานเงินฝาก 1.15 ล้านล้านบาท นำส่ง 2,070 ล้านบาท ธนาคารอาคารสงเคราะห์ (ธอส.) มีฐานเงินฝาก 6.83 แสนล้านบาท นำส่ง 1,229 ล้านบาท และธนาคารอิสลามแห่งประเทศไทย (ไอแบงก์) มีฐานเงินฝาก 1.04 แสนล้านบาท นำส่ง 187.2 ล้านบาท รวมเป็นเงินนำส่งงวดแรก 7,032 ล้านบาท